ফের মাদক পাচারকারী জাহাজে বিমান হামলা আমেরিকার!

ওয়েব ডেস্ক : ফের আরও একটি জাহাজে (Ship) বিমান হামলা (Attack) চালাল মার্কিন সেনা। ঘটনায় মৃত্যু হল তিন জনের। মার্কিন প্রশাসনের দাবি, ওই জাহাজ সন্ত্রাসবাদীদের দ্বারা পরিচালিত হতো। আর সেটির মাধ্যে পাচার করা হচ্ছিল মাদক। এই হামলার খবরটি নিশ্চিত করেছেন মার্কিন প্রতিরক্ষা সচিব পিট হেগসেথ (Pete Hegseth)।

তিনি এ নিয়ে সমাজমাধ্যমে লিখেছেন, ‘প্রেসিডেন্ট ট্রাম্পের (Trump) নির্দেশে মার্কিন সেনা একটি জাহাজে মারাত্মক আক্রমণ চালিয়েছে। সেই জাহাজটি সন্ত্রাসীদের দ্বারা পরিচালিত হতো। ওই জাহাজের মাধ্যমে মাদক পাচার করা হচ্ছিল। আন্তর্জাতিক জলসীমায় পরিচালিত এই আক্রমণের সময় জাহাজে তিনজন পুরুষ মাদক-সন্ত্রাসী ছিল। হামলায় তিন সন্ত্রাসীই নিহত হয়েছে।’

আরও খবর : আচমকা গয়নার বাজারে ধস! সোনার দামে রেকর্ড পতন! কী কারণ?

মার্কিন প্রতিরক্ষা সচিব সমাজ মাধ্যমে একটি ভিডিয়োও শেয়ার করেছেন। সেখানে দেখা গিয়েছে, জাহাজটিতে (Ship) কীভাবে হামলা চালিয়েছে মার্কিন সেনা। তবে জাহাজে কী মাদক নিয়ে যাওয়া হচ্ছিল, সে বিষয়ে কিছু জানা যায়নি। তবে মার্কিন প্রশাসন মনে করছে, জাহাজে নিষিদ্ধ ফেন্টানিল জাতীয় মাদক থাকার সম্ভাবনা বেশি।

Today, at the direction of President Trump, the Department of War carried out yet another lethal kinetic strike on a vessel operated by a Designated Terrorist Organization (DTO). Yet again, the now-deceased terrorists were engaged in narco-trafficking in the Eastern Pacific.

The… pic.twitter.com/PEaKmakivD

— Secretary of War Pete Hegseth (@SecWar) October 23, 2025

উল্লেখ্য, মাদকপাচারকারীর জাহাজে এটি প্রথম অভিযান নয় মার্কিন প্রশাসনের। কয়েকদিন আগে ক্যারিবিয়ান সাগরে একটি মাদক চোরাকালীন ডুবোজাহাজে হামলা চালিয়ে সেটিকে ধ্বংস করা হয়েছিল। গত সেপ্টেম্বরে ৬টি মাদকবাহী জাহাজে হামলা চালিয়েছিল মার্কিন সেনা। যার মধ্যে বেশিরভাগটাই ছিল স্পিডবোট। সেই জাহাজগুলি ভেনেজুয়েলা থেকে যাত্রা শুরু করেছিল বলে দাবি মার্কিন গোয়েন্দাদের।